अक्षय कुमार बैंकॉक की सड़कों पर यूं बाइक चलाते आए नजर, Photo हुई वायरल  
अक्षय कुमार ने किया बैंकॉक की सड़कों पर स्टंट
रोहित शेट्टी की फिल्म 'सूर्यवंशी' की शूटिंग के दौरान किया स्टंट
2020 में रिलीज होगी 'सूर्यवंशी'
खतरनाक स्टंट करने के लिए मशहूर बॉलीवुड के खिलाड़ी कुमार यानी अक्षय कुमार (Akshay Kumar) बैंकॉक की सड़कों पर बाइक से स्टंट करते नजर आए. अक्षय कुमार इन दिनों रोहित शेट्टी की फिल्म 'सूर्यवंशी' (Suryavanshi) की शूटिंग में व्यस्त हैं.  'सूर्यवंशी' की शूटिंग बैंकॉक में चल रही है. बैंकॉक वहीं शहर है जहां अक्षय कुमार (Akshay Kumar) ने अपने फिल्मी करियर की शुरुआत से पहले कई साल तक काम किया था. इसलिए अक्षय के दिल में बैंकॉक के लिए एक स्पेशल जगह है. अक्षय कुमार के स्टंट की ये तस्वीरें सोशल मीडिया पर भी वायरल हो गई हैं.

A post shared by Rohit Shetty (@itsrohitshetty) on Jun 1, 2019 at 7:57pm PDT

अक्षय कुमार (Akshay Kumar) से जब स्टंट को लेकर बात की गई तो उन्होंने कहा, 'मुझे अपने स्टंट खुद करने में बहुत मजा आता है. अगर एक्शन फिल्मों की बात की जाए तो रोहित शेट्टी सबसे अलग हैं और बैंकॉक की गलियों में बाइक पर किया गया ये स्टंट बहुत स्पेशल है.' अक्षय कुमार ने अपने पुराने दिनों को याद करते हुए और हंसते हुए कहा, 'कई साल पहले मैं बैंकॉक की गलियों में खाना डिलिवर करने के लिए बाइक चलाता था और आज भी मैं वहीं कर रहा हूं, खाना कमाने के लिए.'
बता दें रोहित शेट्टी (Rohit Shetty) द्वारा निर्देशित इस फिल्म में अक्षय कुमार (Akshay Kumar) के साथ एक्ट्रेस कैटरीना कैफ (Katrina Kaif) भी नजर आएंगी. ये फिल्म 2020 में रिलीज होगी. रोहित शेट्टी ने इस फिल्म को बनाने की घोषणा 'सिंबा' (Simmba) के रिलीज होने के बाद ही कर दी थी. इस फिल्म को रोहित शेट्टी और करण जौहर प्रोड्यूस कर रहे हैं.